Oppgave 1

Forklar kort :

1. Konsumentens budsjettlinje (2 goder, 1 og 2)
2. Indifferenskurve
3. Substitusjons- og inntektseffekten av en prisendring (Start med å forklare verbalt)

Oppgave 2

Vi ser på et marked med såkalt fullkommen konkurranse.

1. Forklar hvordan en enkelt bedrift i et slikt marked bestemmer hvor mye den skal tilby.
2. Forklar kort hva som menes med markedets tilbudskurve og markedets etterspørselskurve, og tegn disse i et diagram med pris (p)og kvantum (x) på aksene.
3. Regn ut likevektspris og –kvantum når tilbudskurven er $100p-500$ og etterspørselskurven er $-100p+1500$.
4. Vis på figuren hva som blir samfunnsøkonomisk overskudd for likevekts kvantumet.
5. Hva er samfunnsøkonomisk overskudd dersom det produseres 300 enheter i markedet? (Vis på figur)
6. Anta nå at hver enhet som produseres leder til en miljøskade som er beregnet å være h kroner. Vis og forklar hvorfor det nå er forskjell på omsatt kvantum i et uregulert marked og det samfunnsøkonomisk optimale kvantumet. Forklar hvordan myndighetene kan bruke miljøavgifter til å korrigere markedet.

Oppgave 3

1. Kommenter følgende utsagn: «Miljøavgiftene bør settes ned for myndighetene tar inn mer i miljøavgift enn hva miljøskadene koster samfunnet»
2. I Norgen betaler bedrifter ulik arbeidsgiveravgift i ulike deler av landet: «Arbeidsgiveravgiften, som er den avgiften arbeidsgivere betaler på lønnskostnader, er regionalt diferensiert. Det innebærer at landet er delt inn i ulike arbeidsgiveravgiftssoner, hvor det betales lavere satser i distriktene enn i sentrale strøk. Avgiften er differensiert etter virksomhetens lokalisering.» Diskuter denne ordningen med utgangspunkt i det du har lært om samfunnsøkonomisk effektivitet.